CELEX: 32007D0447
Language: ro
Date: 2007-06-26 00:00:00
Title: 2007/447/CE: Decizia Comisiei din 26 iunie 2007 de modificare pentru a doua oară a Deciziei 2005/263/CE de autorizare a statelor membre să adopte, în conformitate cu Directiva 94/55/CE a Consiliului, anumite derogări cu privire la transportul rutier al mărfurilor periculoase [notificată cu numărul C(2007) 2587] (Text cu relevanță pentru SEE)

29.6.2007   
            
            
               RO
            
            
               Jurnalul Oficial al Uniunii Europene
            
            
               L 169/64
            
         
      DECIZIA COMISIEI
   
   din 26 iunie 2007
   de modificare pentru a doua oară a Deciziei 2005/263/CE de autorizare a statelor membre să adopte, în conformitate cu Directiva 94/55/CE a Consiliului, anumite derogări cu privire la transportul rutier al mărfurilor periculoase
   [notificată cu numărul C(2007) 2587]
   (Numai textele în limbile daneză, engleză, finlandeză, portugheză și suedeză sunt autentice)
   (Text cu relevanță pentru SEE)
   (2007/447/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 94/55/CE a Consiliului din 21 noiembrie 1994 de apropiere a legislațiilor statelor membre privind transportul rutier de mărfuri periculoase (1), în special articolul 6 alineatul (9),
   întrucât:
   
               (1)
            
            
               În temeiul articolului 6 alineatul (9) din Directiva 94/55/CE, statele membre trebuie să comunice, în avans, Comisiei derogările lor, pentru prima dată până la 31 decembrie 2002 sau în cel mult doi ani de la ultima dată de aplicare a versiunilor modificate ale anexelor la directivă.
            
         
               (2)
            
            
               Prin Decizia 2005/263/CE din 4 martie 2005 de autorizare a statelor membre să adopte, în conformitate cu Directiva 94/55/CE, anumite derogări cu privire la transportul rutier al mărfurilor periculoase (2), Comisia a autorizat statele membre să adopte derogările enumerate în anexele I și II la decizia în cauză.
            
         
               (3)
            
            
               Directiva 2006/89/CE a adaptat pentru a șasea oară anexele A și B la Directiva 94/55/CE. În temeiul directivei menționate anterior, statele membre trebuie să adopte legislația națională necesară cel târziu la 1 iulie 2007, ultima dată de aplicare prevăzută la articolul 6 alineatul (9) din Directiva 94/55/CE fiind 30 iunie 2007.
            
         
               (4)
            
            
               Danemarca, Finlanda, Irlanda, Portugalia și Regatul Unit au comunicat Comisiei, până la 31 decembrie 2006, dorința lor de a adopta noi derogări și de a modifica derogările existente în anexele I și II la Decizia 2005/263/CE. Comisia a examinat notificările pentru a verifica respectarea condițiilor stabilite la articolul 6 alineatul (9) din Directiva 94/55/CE și le-a aprobat. Prin urmare, statele membre respective ar trebui să fie autorizate să adopte derogările respective.
            
         
               (5)
            
            
               În consecință, este necesară modificarea anexelor la Decizia 2005/263/CE.
            
         
               (6)
            
            
               Măsurile prevăzute de prezenta decizie sunt în conformitate cu avizul Comitetului pentru transportul mărfurilor periculoase instituit prin articolul 9 din Directiva 94/55/CE,
            
         ADOPTĂ PREZENTA DECIZIE:
   Articolul 1
   Decizia 2005/263/CE se modifică după cum urmează:
   
               1.
            
            
               Anexa I se modifică în conformitate cu anexa I la prezenta decizie.
            
         
               2.
            
            
               Anexa II se modifică în conformitate cu anexa II la prezenta decizie.
            
         Articolul 2
   Prezenta decizie se adresează Regatului Danemarcei, Irlandei, Republicii Portugheze, Republicii Finlanda și Regatului Unit al Marii Britanii și Irlandei de Nord.
   
      Adoptată la Bruxelles, 26 iunie 2007.
      
         
            Pentru Comisie
         
         Jacques BARROT
         
         
            Vicepreședinte
         
      
   
   
      (1)  JO L 319, 12.12.1994, p. 7. Directivă, astfel cum a fost modificată ultima dată prin Directiva 2006/89/CE a Comisiei (JO L 305, 4.11.2006, p. 4).
   
      (2)  JO L 85, 2.4.2005, p. 58. Decizie, astfel cum a fost modificată prin Decizia 2005/903/CE (JO L 328, 15.12.2005, p. 62).
   
      ANEXA I
      Derogări pentru statele membre privind anumite mărfuri periculoase în cantități mici
      În anexa I la Decizia 2005/263/CE următoarele derogări se citesc după cum urmează:
      DANEMARCA
      RO-SQ 2.1 (modificat)
      Obiect: Transportul rutier de ambalaje sau articole care conțin deșeuri sau reziduuri de mărfuri periculoase colectate de la gospodării și anumite întreprinderi în vederea eliminării.
      Trimitere la anexa la directivă: Părțile 2 și 3, punctele 4.1, 5.2, 5.4 și 8.2.
      Conținutul anexei la directivă: Principii pentru clasificare, dispoziții speciale, dispoziții privind ambalarea, dispoziții de marcare și etichetare, document de transport și formare.
      Trimitere la legislația internă: Bekendtgørelse nr. 437 af 6. juni 2005 om vejtransport af farligt gods, § 4 stk. 3.
      Conținutul legislației interne: Ambalajele și articolele interioare care conțin deșeuri sau reziduuri de mărfuri periculoase colectate de la gospodării și de la anumite întreprinderi se pot ambala împreună în anumite ambalaje exterioare. Conținutul fiecărui ambalaj interior și/sau al fiecărui ambalaj exterior nu trebuie să depășească limitele de masă sau de volum fixate. Derogări de la dispozițiile referitoare la clasificare, ambalare, marcare și etichetare, documentare și formare.
      Observații: Nu este posibilă realizarea unei clasificări precise și aplicarea tuturor dispozițiilor ADR în cazul în care deșeurile sau cantitățile reziduale de mărfuri periculoase se colectează din gospodării și din anumite întreprinderi în scopul eliminării. Deșeurile sunt păstrate de obicei în ambalajele vândute în comerțul cu amănuntul.
      IRLANDA
      RO-SQ 7.4 (modificat)
      Obiect: Exceptarea de la anumite dispoziții ADR privind ambalarea, marcarea și etichetarea unor cantități mici (sub limitele fixate la punctul 1.1.3.6) de articole pirotehnice expirate având codurile de clasificare 1.3G, 1.4G și 1.4S din clasa 1 din ADR, care poartă numerele de identificare pentru substanțele respective ONU 0092, ONU 0093, ONU 0191, ONU 0195, ONU 0197, ONU 0240, ONU 0312, ONU 0403, ONU 0404 sau ONU 0453, transportate până la cazărmile militare cele mai apropiate în vederea eliminării.
      Trimitere la anexa la directivă: 1.1.3.6, 4.1, 5.2 și 6.1.
      Conținutul anexei la directivă: Eliminarea materialelor pirotehnice expirate.
      Conținutul legislației interne: Dispozițiile ADR privind ambalarea, marcarea și etichetarea unor articole pirotehnice expirate care poartă numerele de identificare ONU 0092, ONU 0093, ONU 0403 sau ONU 0404, transportate până la cazărmile militare cele mai apropiate nu sunt aplicabile, decât cu condiția respectării dispozițiilor generale ADR privind ambalarea și includerii informațiilor suplimentare în documentul de transport. Această exceptare se aplică doar transportului local, până la cazărmile militare cele mai apropiate, a unor cantități mici de materiale pirotehnice expirate în vederea eliminării în siguranță.
      Trimitere la legislația internă: Regulation 82(10) of the Carriage of Dangerous Goods by Road Regulations 2004.
      Observații: Transportul unor cantități mici de rachete de semnalizare marine expirate, în special de la proprietarii de ambarcațiuni de agrement și furnizorii de echipamente pentru nave, până la cazărmile militare în vederea eliminării lor în siguranță a creat dificultăți, în special cu privire la cerințele de ambalare. Derogarea se aplică unor cantități mici (inferioare celor specificate la punctul 1.1.3.6) în cadrul transportului local.
      REGATUL UNIT
      RO-SQ 15.4 (modificat)
      Obiect: Exonerare de la aplicarea cerinței pentru vehiculele care transportă materiale cu nivel scăzut de radioactivitate de a avea la bord echipamente de stingere a incendiilor (E4).
      Trimitere la anexa la directivă: 8.1.4.
      Conținutul anexei la directivă: Cerința ca vehiculele să poarte la bord echipamente de stingere a incendiilor.
      Trimitere la legislația internă: The Radioactive Material (Road Transport) Regulations 2002 Regulation 5(4)(d).
      Conținutul legislației interne: Elimină cerința de a purta stingătoare de incendiu atunci când se transportă numai ambalaje exceptate (ONU 2908, 2909, 2910 și 2911).
      Restricționează cerința de a transporta doar un număr mic de pachete.
      Observații: Transportul echipamentului de stingere a incendiilor este în practică irelevant pentru transportul substanțelor cu numerele ONU 2908, 2909, 2910 și 2911, care sunt transportate deseori în vehicule mici.
      RO-SQ 15.11 (modificat)
      Obiect: Alternativă la aplicarea de plăci portocalii pentru transportul în cantități mici de materiale radioactive în vehicule mici.
      Trimitere la anexa la directivă: 5.3.2.
      Conținutul anexei la directivă: Cerința privind aplicarea plăcilor portocalii pe vehiculele mici care transportă materiale radioactive.
      Trimitere la legislația internă: The Radioactive Material (Road Transport) Regulations 2002, Regulation 5(4)(d).
      Conținutul legislației interne: Permite orice derogare aprobată în conformitate cu această procedură. Derogarea solicitată este:
      Vehiculul trebuie să fie:
   
   
      ANEXA II
      Derogări pentru statele membre privind transportul local limitat la teritoriul lor
      În anexa II la Decizia 2005/263/CE se adaugă următoarele derogări:
      DANEMARCA
      RO-LT 2.2
      Obiect: Adoptarea RO-LT 14.6
      Trimitere la legislația internă: Bekendtgørelse nr. 437 af 6. juni 2005 om vejtransport af farligt gods, în versiunea modificată
      RO-LT 2.3
      Obiect: Adoptarea RO-LT 15.1
      Trimitere la legislația internă: Bekendtgørelse nr. 437 af 6. juni 2005 om vejtransport af farligt gods, în versiunea modificată.
      PORTUGALIA
      RO-LT 12.1
      Obiect: Documentație de transport pentru ONU 1965
      Trimitere la anexa la directivă: 5.4.1.
      Conținutul anexei la directivă: Cerințe referitoare la documentația de transport.
      Trimitere la legislația internă: Despacho DGTT 7560/2004, de 16 de Abril de 2004, ao abrigo do n.o 1 do artigo 5.o do Decreto-Lei n.o 267-A/2003, de 27 de Outubro.
      Conținutul legislației interne: Denumirea corectă pentru expediție care trebuie indicată în documentul de transport, astfel cum este prevăzut la secțiunea 5.4.1 din RPE (Regulamento Nacional de Transporte de Mercadorias Perigosas por Estrada), pentru gazele butan și propan din comerț, prevăzute la rubrica colectivă „ONU 1965 hidrocarburi gazoase, lichefiate, n.o.s.”, transportate în butelii, poate fi înlocuită cu alte denumiri comerciale, după cum urmează:
      „ONU 1965 Butan” în cazul amestecurilor A, A01, A02 și A0, descrise în subsecțiunea 2.2.2.3 din RPE, transportate în butelii;
      „ONU 1965 Propan” în cazul amestecului C, descris în subsecțiunea 2.2.2.3 din RPE, transportat în butelii.
      Observații: Se recunoaște importanța unei completări mai ușoare a documentelor de transport pentru mărfuri periculoase de către operatorii economici, cu condiția ca siguranța acestor operații să nu fie afectată.
      RO-LT 12.2
      Obiect: Documentația de transport pentru cisterne și containere goale necurățate.
      Trimitere la anexa la directivă: 5.4.1.
      Conținutul anexei la directivă: Cerințe referitoare la documentația de transport.
      Trimitere la legislația internă: Despacho DGTT 15162/2004, de 28 de Julho de 2004, ao abrigo do n.o 1 do artigo 5.o do Decreto-Lei n.o 267-A/2003, de 27 de Outubro.
      Conținutul legislației interne: Pentru călătoriile dus-întors ale cisternelor și containerelor goale în care au fost transportate mărfuri periculoase, documentul de transport menționat în secțiunea 5.4.1 a RPE poate fi înlocuit cu documentul de transport eliberat pentru călătoria imediat anterioară, efectuată pentru livrarea mărfurilor.
      Observații: Obligația ca transportul cisternelor și al containerelor goale care au conținut mărfuri periculoase să fie însoțite de un document de transport în conformitate cu RPE creează, în anumite cazuri, dificultăți practice, care pot fi minimalizate fără a aduce atingere siguranței.
      FINLANDA
      RO-LT 13.4
      Obiect: Adoptarea RO-LT 14.10
      Trimitere la legislația internă: Urmează să se precizeze în legislația viitoare.
      REGATUL UNIT
      RO-LT 15.3
      Obiect: Adoptarea RO-LT 14.12
      Trimitere la legislația internă: The Carriage of Dangerous Goods and Use of Transportable Pressure Equipment Regulations 2007 Part 1.
      RO-LT 15.4
      Obiect: Colectarea de baterii uzate pentru eliminare sau reciclare.
      Trimitere la anexa la directivă: Anexele A și B.
      Conținutul anexei la directivă: Dispoziția specială 636
      Trimitere la legislația internă: The Carriage of Dangerous Goods and Use of Transportable Pressure Equipment 2007 part 1.
      Conținutul legislației interne: Permite următoarele condiții alternative pentru dispoziția specială 636 din capitolul 3.3:
      Bateriile de litiu uzate (ONU 3090 și ONU 3091), colectate și prezentate la transport în vederea eliminării între punctul de colectare de la consumator și instalația de prelucrare intermediară, precum și alte baterii care nu conțin litiu (ONU 2800 și ONU 3028), nu intră sub incidența celorlalte dispoziții ADR în cazul în care îndeplinesc următoarele condiții:
      acestea sunt ambalate în butoaie IH2 sau cutii 4H2, corespunzând nivelului de performanță al grupului de ambalare II pentru solide;
      fiecare ambalaj conține maximum 5 % baterii cu litiu și cu litiu-ion;
      masa brută maximă a fiecărui ambalaj nu depășește 25 kg;
      cantitatea totală de ambalaje pe unitatea de transport nu depășește 333 kg;
      nicio altă marfă periculoasă nu poate fi transportată.
      Observații: Punctele de colectare de la consumatori sunt, în general, în puncte de vânzare cu amănuntul și este dificil de format un public larg să trieze și să ambaleze bateriile uzate în conformitate cu ADR. Sistemul britanic ar funcționa conform orientărilor stabilite în Programul de acțiune privind deșeurile și resursele al Regatului Unit și ar implica furnizarea de ambalaje conforme cu prevederile din ADR și a instrucțiunilor corespunzătoare.